Основното предприятие на селището е Лучегорския топло-енергиен комплекс, създаден на 20 май 1997 г. при сливането на предприятията на мината (Лучегорски разрез) и на електроцентралата (Приморска ТЕЦ). Самата ТЕЦ е най-мощната в Далечния Изток на Русия със своите 9 блока и обща мощност от 1,4 GW. По съветско време се е планирал строежа на още 5 блока и летище, но тези планове отпадат след разпадането на Съветския съюз.